Λιλιάν Ναλίς

Ο Λιλιάν Μπερνάρ Πιερ Λαλίς (γεννημένος στις 29 Σεπτεμβρίου 1971) είναι Γάλλος πρώην ποδοσφαιριστής, ο οποίος αγωνιζόταν ως μέσος. Γεννημένος στο Νοζάν-συρ-Μαρν, αγωνίστηκε στην Λιγκ 1 με τα χρώματα των Καέν, Γκανγκάμπ, Χάβρη και Μπαστιά, στη Σέριε Α με τα χρώματα της Κιέβο, στην Πρέμιερ Λιγκ με τα χρώματα της Λέστερ Σίτι, καθώς και στην Αγγλική Φούτμπολ Λιγκ με τα χρώματα των Λέστερ, Σέφιλντ Γιουνάιτεντ, Κόβεντρι Σίτι, Πλύμουθ Αργκάιλ και Σουίντον Τάουν.

Καριέρα 
Ο Ναλίς ξεκίνησε την καριέρα του από την γενέτειρά του, Γαλλία, αγωνιζόμενος για λογαριασμό σειράς γαλλικών συλλόγων όπως οι Χάβρη, Καέν, Γκανγκάμπ και Μπαστιά. Έπειτα από παρουσία για διάστημα τριών σεζόν στην Μπαστιά, ο Ναλίς μετακόμισε στην ιταλική Κιέβο.

Έπειτα από μια κακή αγωνιστική παρουσία με τα χρώματα της Κιέβο, ο Ναλίς πωλήθηκε στην αγγλική Λέστερ Σίτι το 2003, η οποία είχε μόλις προβιβαστεί στην Πρέμιερ Λιγκ. Παρά το γεγονός πως η Λέστερ υποβιβάστηκε άμεσα στην Φούτμπολ Λιγκ Τσάμπιονσιπ, ο Ναλίς παρέμεινε στην ομάδα. Το μοναδικό του τέρμα όσο αγωνίστηκε στην Πρέμιερ Λιγκ με τα χρώματα της Λέστερ, ήταν ένα σουτ στην κίνηση από απόσταση 23 μέτρων σε αναμέτρηση με αντίπαλο την Λιντς Γιουνάιτεντ το 2003.

Κατά την διάρκεια της θερινής μεταγραφικής περιόδου του 2005, ο Ναλίς μεταγράφηκε στην Σέφιλντ Γιουνάιτεντ, ωστόσο καθώς έχασε την θέση του ως βασικό στέλεχος κατά τις απαρχές της σεζόν, παραχωρήθηκε ως δανεικός στην Κόβεντρι Σίτι, προτού, τον Ιανουάριο του 2006, μεταγραφεί στην Πλύμουθ Αργκάιλ. Ο Ναλίς ψηφίστηκε ως ο αγαπημένος παίκτης των φιλάθλων για την σεζόν 2006-07, υπογράφοντας, στην συνέχεια, μονοετή ανανέωση του συμβολαίου του με τον σύλλογο.

Τον Απρίλιο του 2008, έγινε γνωστό πως ο Ναλίς, μετά την λήξη του συμβολαίου του με την Πλύμουθ Αργκάιλ, τον Ιούνιο, θα έμενε ελεύθερος.

Στις 31 Ιουλίου 2008, ο Ναλίς υπέγραψε συμβόλαιο συνεργασίας με την Σουίντον Τάουν, έπειτα από σύντομης διάρκειας δοκιμαστική περίοδο.

Μετά το πέρας της τελευταίας του σεζόν στην Αγγλία, ο Ναλίς επέστρεψε στη Γαλλία, όπου και υπέγραψε συμβόλαιο συνεργασίας με την, με έδρα την Κορσική, ΣΑ Μπαστιά.

Παραπομπές

Εξωτερικοί Σύνδεσμοι 
 

Γάλλοι ποδοσφαιριστές
Μέσοι ποδοσφαιριστές
Ποδοσφαιριστές ΑΖ Οσέρ
Ποδοσφαιριστές ΣΜ Καέν
Ποδοσφαιριστές Σταντ Λαβαλουά
Ποδοσφαιριστές Αν Αβάν ντε Γκανγκάμπ
Ποδοσφαιριστές Λε Αβρ ΑΚ
Ποδοσφαιριστές ΣΚ Μπαστιά
Ποδοσφαιριστές Κιέβο Βερόνα
Ποδοσφαιριστές Λέστερ Σίτι
Ποδοσφαιριστές Σέφιλντ Γιουνάιτεντ
Ποδοσφαιριστές Κόβεντρι Σίτι
Ποδοσφαιριστές Πλύμουθ Αργκάιλ
Ποδοσφαιριστές Σουίντον Τάουν
Ποδοσφαιριστές ΣΑ Μπαστιά
Ποδοσφαιριστές Λιγκ 1
Ποδοσφαιριστές Λιγκ 2
Ποδοσφαιριστές Σέριε Α
ποδοσφαιριστές Πρέμιερ Λιγκ